Αθήνα: 20.05.2015

Αρ. Πρωτ.: 1329

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Παρεμβάσεις στη διαβούλευση για τον κανονισμό πρακτόρων της ΟΠΑΠ Α.Ε.**

Η προσβασιμότητα των υποδομών, υπηρεσιών και αγαθών έχει πλέον αναδειχθεί διεθνώς σε θεμελιώδες δικαίωμα των ατόμων με αναπηρία. Οι ανάγκες όλων των πολιτών είναι της αυτής σπουδαιότητας και πρέπει να αποτελούν τη βάση οποιουδήποτε σχεδιασμού. Οι πολιτικές προσβασιμότητας μπορούν να σχεδιαστούν και να υλοποιηθούν μόνο με τη συμμετοχή των ατόμων με αναπηρία και των Οργανώσεων που τα εκπροσωπούν και για αυτό η ΕΣΑμεΑ, επίσημος Κοινωνικός Εταίρος σε ζητήματα που αφορούν άμεσα ή έμμεσα στα άτομα με αναπηρία, παρεμβαίνει και στη διαβούλευση στο προτεινόμενο σχέδιο κανονισμού πρακτόρων της ΟΠΑΠ Α.Ε.

Οι προτάσεις της ΕΣΑμεΑ στάλθηκαν με επιστολή <http://is.gd/TIoXJA> στην Επιτροπή Εποπτείας και Ελέγχου Παιγνίων που πραγματοποιεί τη διαβούλευση καθώς και στο opengov. Η ΕΣΑμεΑ ζητά να είναι δυνατή η πρόσβαση και η εξυπηρέτηση ατόμων με αναπηρία σύμφωνα με τις Οδηγίες Σχεδιασμού «Σχεδιάζοντας για Όλους» του ΥΠΕΚΑ και το Πρότυπο ΕΛΟΤ 1439 «Οργανισμός φιλικός σε πολίτες με αναπηρία - Απαιτήσεις και συστάσεις» σε όλους τους τύπους πρακτορείων. Επίσης, αναφορικά με τη μορφή, το περιεχόμενο και την τοποθέτηση των σημάνσεων που εκδίδονται από την Ε.Ε.Ε.Π. η ΕΣΑμεΑ ζητά να λαμβάνονται υπ’ όψη οι ανάγκες των ατόμων με αναπηρία.

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**